Von Dutch

Von Dutch — ამერიკული მრავალეროვნული მოდის ბრენდი, რომელსაც კენი ჰოვარდის, იგივე Von Dutch-ის სახელი მიენიჭა.  1992 წელს, ჰოვარდის გარდაცვალების შემდეგ, მისმა ქალიშვილებმა ედ ბოსველს ნება დართეს, გამოეყენებინა Von Dutch-ის სავჭრო ნიშნის ლოგოტიპი.  1996 წელს სავაჭრო უფლებები იყიდა მაიკ კასელმა, რომელმაც რობერტ ვონთან ერთად გამოიყენა ლოგო ტანსაცმლის ხაზისთვის, სახელად Von Dutch Originals.  ფრანგი დიზაინერი, კრისტიან აუდიჯიერი, 2000-იანი წლების დასაწყისში დაეხმარა ბრენდის პოპულარიზაციას. Von Dutch 2009 წელს Groupe Royer S.A.-მ გამოისყიდა, ლუქსემბურგის შვილობილი კომპანიის Royer brands International S.a.r.l. მეშვეობით. 2024 წელს WSG-მ (White Space Group) შეიძინა გლობალური უფლებები Groupe Royer S.A.-სგან.

ტანსაცმლის ბრენდმა პოპულარობა მოიპოვა აშშ-ში და მიიპყრო ისეთი ცნობილი ადამიანების ყურადღება, როგორებიცაა პერის ჰილტონი, უიტნი ჰიუსტონი, მადონა, ბრიტნი სპირსი, ჯასტინ თიმბერლეიქი, ჯეი-ზი, აშტონ კაჩერი და ერიკ ჩერჩი. 

 ისტორია 

 კენი ჰოვარდი 
კენეტ რობერტ ჰოვარდი იყო ამერიკელი მოტოციკლეტის მექანიკოსი, მხატვარი, ლითონის, დანებისა და იარაღის მწარმოებელი. ტანსაცმლის ხაზის შექმნის იდეა წამოვიდა ჰოვარდის ქალიშვილების, ლიზასგან და ლორნასგან, მისი გარდაცვალების შემდეგ. მათ გადაწყვიტეს მამის მხატვრული სახელი, Von Dutch, გამოეყენებინათ; "Dutch" ჰოვარდის ოჯახური მეტსახელი იყო, რადგან ის ითვლებოდა "ჰოლანდიელივით ჯიუტად".

ჰოვარდის გატაცება უკავშირდებოდა მანქანებსა და მოტოციკლებს. ასევე შექმნილი აქვს სპეციალური ეფექტები ჰოლივუდური ფილმებისთვის და რამდენიმე ფილმში მუშაობდა კონსულტანტად. მისი ყველაზე ცნობადი ნამუშევარი იყო 1955 წლის Motorama-ზე; იგი, როგორც ცნობილია, საკუთარი ნამუშევრების საავტორო უფლებებისადმი გულგრილი იყო. ჰოვარდმა საკუთარი მეტსახელის, Von Dutch-ის საავტორო უფლება სტივ კაფკას, ერთ-ერთ კოლეგას, 5000 დოლარად მიჰყიდა. 

ჰოვარდი იყო სასტიკი რასისტი და ჰიტლერის მესამე რაიხის თაყვანისმცემელი. საკუთარ წერილში წერდა რომ ფატალური დაავადების განკურნებაზე უარს ამბობდა სამედიცინო სფეროში აფრიკელების, მექსიკელების და ებრაელების არსებობის გამო. რომ იგი ყოველთვის იყო ნაცისტი და მსოფლიოს სწორად მართვის ერთადერთი გამოსავალი ამ ლოგიკას ექვემდებარებოდა. რამხელა სირცხვილი იყო ამდენი ამერიკელის შეწირვა მდიდრის გამდიდრებისა და ინგლისისა და საფრანგეთის მხარდასაჭერად...  

ჰოვარდი გარდაიცვალა 1992 წელს, ღვიძლის უკმარისობით, ალკოჰოლიზმის შედეგად.

 წარმატება 
2000-იანი წლების დასაწყისი კომპანიისთვის საუკეთესო წლები იყო. ცნობილი სახეები მრავალჯერ შენიშნეს ბრენდის ტანსაცმლით - ქურთუკებით, მაისურებითა და, განსაკუთრებით, "კეპებით". ბრიტნი სპირსმა და ჯასტინ ტიმბერლეიკმა მნიშვნელოვანი როლი ითამაშეს ბრენდის აღზევებაში. აუდიჯიე სპირსს ლოს-ანჯელესში 2002 წელს შეხვდა და დაარწმუნა, რომ ეს ბრენდი ჩაეცვა. მალევე, სპირსმა და ტიმბერლეიკმა დაშორება საჯაროდ გამოაქვეყნეს, რომლის დროსაც ბრენდის ბეისბოლის ქუდებში იყვნენ გამოწყობილნი. ექსპოზიციამ ხელი შეუწყო ბრენდის ზრდას და დაიწყო გაყიდვები.

სხვა ცნობილი სახეები, მაგალითად, პერის ჰილტონი, ლინდსი ლოჰანი, ეშტონ კატჩერი და ბიონსე, შეამჩნიეს 100-დოლარიანი ბეისბოლის ქუდებით. 2000-იანი წლების დასაწყისში, კატჩერს მუდმივად ხედავდნენ Von Dutch-ით შემოსილს, განსაკუთრებით Punk'd-ის ეპიზოდებში. ბრენდის პოპულარობამ კი პიკს მიაღწია 2003 წელს, $33 მილიონზე მეტი გაყიდვით.

 აღორძინება 
2016 წელს Von Dutch-მა დაიწყო საზოგადოებაში დაბრუნება, როდესაც კაილი ჯენერი შეამჩნიეს ცნობილი ბეისბოლის ქუდით, ქურთუკებითა და ორეულებით.  2019 წელს ბრენდმა დაიქირავა ედ გოლდმანი საკუთარ გენერალურ მენეჯერად და დაიწყო კავშირების შექმნა ლოს-ანჯელესის ჰიპ-ჰოპის საზოგადოებასთან; რეპერები, როგორებიც არიან ტრევის სკოტი, სოვეტი და მეგან სტალიონი, მალევე ნახეს ბრენდით შემოსილი ინსტაგრამზე. 2021 წელს, კომპანიამ პარტნიორობა გაუწია Young Thug-ს ქუჩის ტანსაცმლის ხაზის შესაქმნელად. Von Dutch ასევე პოპულარული გახდა ინტერნეტის ცნობილ ადამიანებს შორის, როგორებიცაა ემა ჩემბერლენი და ედისონ რეი.

2021 წლიდან ერლ პიკენსი არის დიზაინის აღმასრულებელი დირექტორი.  2024 წელს კი, ჩარლი XCX-მა გამოუშვა სიმღერა სახელწოდებით "Von Dutch", როგორც მთავარი სინგლი მისი მეექვსე სტუდიური ალბომიდან, Brat.
სქოლიო

კატეგორია: მოდა
კატეგორია: 2000-იანი წლების მოდა
კატეგორია: 2000-იანები
კატეგორია: ამერიკელი მოდის დიზაინერები